**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2016 M. SAUSIO 28 D. SPRENDIMO NR. T2-25 „DĖL VIEŠAME AUKCIONE PARDUODAMO KLAIPĖDOS MIESTO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ sąrašO PATVIRTINIMO“ PAKEITIMO“**

**PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama pakeisti viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašą, patvirtintą Klaipėdos miesto savivaldybės tarybos 2016 m. sausio 28 d. sprendimu Nr. T2-25, papildant naujais objektais, kad būtų galima turtą parduoti ir gauti pajamas į savivaldybės biudžetą.

**2. Projekto rengimo priežastys ir kuo remiantis parengtas sprendimo projektas.**

Viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašas papildomas naujais objektais nuo 26 iki 35 punkto. Klaipėdos miesto savivaldybės administracijos direktoriaus 2016 m. kovo 4 d. įsakymu Nr. AD1-658 buvo sudaryta komisija dėl Klaipėdos miesto savivaldybei nuosavybės teise priklausančių gyvenamųjų patalpų – butų pripažinimo nereikalingais arba netinkamais (negalimais) naudoti. Komisija 2016 m. kovo 31 d. pateikė pasiūlymą Nr. VS-1858 šias patalpas pripažinti netinkamomis (negalimomis) gyventi dėl blogos jų būklės (butuose nėra įrengtos vonios, karštas vanduo, šildymo sistemos, butuose drėgna ir kt.) ir įtraukti į viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašą. Klaipėdos miesto savivaldybės administracijos direktorius 2016 m. balandžio 7 d. įsakymu Nr. AD1-1022 pripažino šias patalpas netinkamomis (negalimomis) naudoti savivaldos funkcijoms vykdyti ir įpareigojo rengti Klaipėdos miesto savivaldybės tarybos sprendimo projektą dėl objektų įtraukimo į viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašą. Į sąrašą įtraukiami nekilnojamojo turto objektai, kurie yra nenaudojami arba netinkami savivaldybės funkcijoms atlikti ar veiklai vykdyti.

Išbraukiami viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašo, patvirtinto Klaipėdos miesto savivaldybės tarybos 2016 m. sausio 28 d. sprendimu Nr. T2-25 – nuo 3 iki 8 punkto. Šie nekilnojamojo turto objektai yra parduoti.

**3. Kokių rezultatų laukiama.**

Įrašius objektus į viešame aukcione parduodamo Klaipėdos miesto savivaldybės nekilnojamojo turto ir kitų nekilnojamųjų daiktų sąrašą, atsiranda galimybė objektus parduoti. Privatizavus minėtą turtą, bus gautos pajamos į savivaldybės biudžetą. Taip pat nebereikės skirti papildomų lėšų nenaudojamo turto išlaikymui.

**4. Sprendimo projekto rengimo metu gauti specialistų vertinimai.** Juridinio skyriaus.

**5. Išlaidų sąmatos, skaičiavimai, reikalingi pagrindimai ir paaiškinimai.** Nėra.

**6. Lėšų poreikis sprendimo įgyvendinimui.**

Lėšos projekto įgyvendinimui nereikalingos.

**7. Galimos teigiamos ar neigiamos sprendimo priėmimo pasekmės.**

Atsiranda galimybė objektus parduoti.

Turto skyriaus vedėjas Edvardas Simokaitis